Nariadenie Komisie (EHS) č. 3402/82
zo 17. decembra 1982
o klasifikácii tovaru podpoložky 38.19 X Spoločného colného sadzobníka
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho hospodárskeho spoločenstva,
so zreteľom na nariadenie Rady (EHS) č. 97/69 zo 16. januára 1969 o opatreniach, ktoré sa majú prijať pre jednotné používanie nomenklatúry Spoločného colného sadzobníka [1], naposledy zmenené a doplnené Aktom o pristúpení Grécka, najmä na jeho článok 3,
keďže na zabezpečenie jednotného používania nomenklatúry Spoločného colného sadzobníka by sa mali prijať opatrenia na colnú klasifikáciu základného prípravku pre žuvačky vo forme valcovitých tyčí, ktoré sa skladajú (podľa hmotnosti) z 34 % butylu kaučuku, 15 % polyetylénu, 13 % vinyl acetátu (i v polymérnej forme), 28 % rastlinná živica, 10 % uhličitanu vápenatého;
keďže položka 38.19 Spoločného colného sadzobníka pripojeného k nariadeniu Rady (EHS) č. 950/68 [2], naposledy zmenenému a doplnenému nariadením (EHS) č. 3000/82 [3], zahŕňa inter alia prípravky chemického priemyslu a nadväzujúcich priemyselných odvetví, ktoré nie sú špecifikované ani zahrnuté inde;
keďže príslušné výrobky majú vlastnosti prípravkov chemického priemyslu a nadväzujúcich priemyselných odvetví;
keďže neexistuje položka so špecifickejšou klasifikáciou tovaru, musí byť klasifikovaný v položke 38.19; keďže v rámci tejto položky je vhodná podpoložka 38.19 X;
keďže opatrenia tohto nariadenia sú v súlade so stanoviskom Výboru pre nomenklatúru Spoločného colného sadzobníka,
PRIJALA TOTO NARIADENIE:
Článok 1
Základný prípravok pre žuvačky vo forme valcovitých tyčí, ktoré sa skladajú (podľa hmotnosti) z 34 % butylu kaučuku, 15 % polyetylénu, 13 % vinyl acetátu (i v polymérnej forme), 28 % rastlinná živica, 10 % uhličitanu vápenatého sa v Spoločnom colnom sadzobníku klasifikujú pod podpoložkou:
38.19 Chemické výrobky a prípravky chemického priemyslu alebo nadväzujúcich priemyselných odvetví (vrátane výrobkov zložených zo zmesí prírodných produktov), ďalej nešpecifikované, ani nezačlenené; zvyškové produkty chemického priemyslu alebo nadväzujúcich priemyselný odvetví, ďalej nešpecifikované, ani nezačlenené;
X. iné.
Článok 2
Toto nariadenie nadobúda účinnosť 21. deň po jeho uverejnení v Úradnom vestníku Európskych spoločenstiev.
Toto nariadenie je záväzné vo svojej celistvosti a je priamo uplatniteľné vo všetkých členských štátoch.
V Bruseli 17. decembra 1982.